Ĩꞌrãkuri naka rẽrĩtirã baꞌabaraka kimaeka ᵽoto,
ikuᵽaka Jesúre nare bojaeka:
—Jerusalénrãja mija imabe ruᵽu.
Maᵽaki Tuᵽarãte mijare bojaeka uᵽakaja Esᵽíritu Santore mijare kiᵽũatarãñu.
Suᵽa imarĩ õꞌõrãja kire mija taꞌabe.
Koᵽakaja mijare yibojaroyiraᵽaka ãꞌmitiriroyiraᵽarã mija ime.
Mamarĩ ᵽuri okoaᵽi takaja ruᵽukoꞌa ᵽoꞌimajare Juanre jũjeka.
Maekaka ᵽuri noꞌojĩrãmarĩaja Esᵽíritu Santore Tuᵽarãte mijare ñaꞌajããrãñu kiyaᵽaika uᵽakaja mija imawãrũokaroꞌsi,
— kika wãrũekarãte kẽrĩka.
Ĩꞌrãrĩmi ate Jesúka rẽrĩtirã ikuᵽaka kire narĩka:
—Yija ĩᵽamaki,
“Maekaka ᵽuri Romatatarãte ᵽoatatirã Israel kaꞌiakarãre yijãꞌmerãñu Tuᵽarãte ᵽũataekaki imarĩ”,
¿yaje meñu jeꞌe?
— kire narĩka.
Suᵽa naᵽakãꞌã ikuᵽaka nare kẽrĩka:
—Marãkãꞌã baatirã mija õrĩrũkimarĩa sime.
Maᵽaki Tuᵽarã ĩꞌrĩkaja sõñuka.
Iꞌsuᵽaka simakoꞌomakaja Esᵽíritu Santore mijare ñaꞌrĩjãirãka ᵽoto,
okajãjia mija jarirãñu.
Suᵽa jariwaꞌri aᵽea wejearã aꞌritirã,
yika imaekarã imarĩ,
yimajaroka nare mija bojarãñu.
Jerusalénrã,
Judeakaꞌiarã,
Samariakaꞌiarã,
suᵽabaatirã ritatojo wejearekaoka,
yimajaroka mija bojarijarirãñu,
— nare kẽrĩka beꞌrõ,
kire nayoiyukãꞌãja,
maboꞌikakurirã keꞌrika.
Oko ũmakakarã keyawaꞌrika ᵽoto kiõiberika.
Iꞌsuᵽaka simakoꞌomakaja Esᵽíritu Santore mijare ñaꞌrĩjãirãka ᵽoto,
okajãjia mija jarirãñu.
Suᵽa jariwaꞌri aᵽea wejearã aꞌritirã,
yika imaekarã imarĩ,
yimajaroka nare mija bojarãñu.
Jerusalénrã,
Judeakaꞌiarã,
Samariakaꞌiarã,
suᵽabaatirã ritatojo wejearekaoka,
yimajaroka mija bojarijarirãñu,
— nare kẽrĩka beꞌrõ,
kire nayoiyukãꞌãja,
maboꞌikakurirã keꞌrika.
Oko ũmakakarã keyawaꞌrika ᵽoto kiõiberika.
Keꞌᵽakãꞌã wejeᵽemarãja nañakoarika.
Iꞌsuᵽaka nimekãꞌãja ikuᵽarõꞌõᵽiji ĩꞌᵽarã ángelrãka boia jariroaka jããekarã naᵽõꞌirã ᵽemakotowirirĩkaekarã.
Toᵽi ikuᵽaka nare narĩka:
—Galileakarã,
wejeᵽemarãja mija ñakoariaꞌsi mae.
Mijaka imaroyiraᵽaki maboꞌikakurirã Tuᵽarãte kire eꞌemiamaka mija ĩaikijioka toᵽi mija ᵽõꞌirã etarãki ate keꞌyu uᵽakajaoka,
— nare narĩka.